Nariadenie Rady (EHS) č. 2562/76
z 20. júla 1976,
ktorým sa schvaľuje dohoda vo forme výmeny listov, ktorou sa mení a dopĺňa tabuľka I prílohy k protokolu 2 dohody medzi Európskym hospodárskym spoločenstvom a Islandskou republikou
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 113,
so zreteľom na odporúčanie Komisie,
keďže tabuľka I prílohy k protokolu 2 dohody medzi Európskym hospodárskym spoločenstvom a Islandskou republikou [1] by sa mala zmeniť a doplniť a mala by sa schváliť dohoda vo forme výmeny listov, ktorá bola dohodnutá na tento účel,
PRIJALA TOTO NARIADENIE:
Článok 1
Týmto sa v mene spoločenstva schvaľuje dohoda vo forme výmeny listov, ktorou sa mení a dopĺňa tabuľka I prílohy k protokolu 2 dohody medzi Európskym hospodárskym spoločenstvom a Islandskou republikou.
Text dohody je priložený k tomuto nariadeniu.
Článok 2
Týmto sa predseda Rady oprávňuje na vymenovanie osoby splnomocnenej záväzne podpísať dohodu za spoločenstvo.
Článok 3
Toto nariadenie nadobúda účinnosť v deň nasledujúci po dni jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 20. júla 1976